Referat af menighedsrådsmøde mandag den 10. juni 2024

Til stede: Helle Petersen, Martin Hjøllund, Allan Nielsen, Lisbeth Faurum, kirkeværge og suppleant Jesper Schmidt, regnskabsfører Merete Lorentzen, Kasper Høyer. Afbud fra Kamilla Rønnow.

1. Snak om tro

2. Orientering fra formand

Kirkegårdsmuren i Landet er blevet kalket, og Kaj Munks forældres gravsted er smukt restaureret.

3. Regnskab, herunder behandling og indsendelse af foreløbigt budget 2025

Foreløbigt budget 2025 blev grundigt drøftet og afleveret med stemplet: Landet-Ryde Sognes Menighedsråd, CVR-nr 18279312, Budget 2025, Bidrag Budget afleveret d. 10-06-2024 20:54.

4. Stillingtagen til forhåndstilkendegivelse om deltagelse i fælles regnskabskontor, kirkeværge og kontaktperson (se mail fra Helga af d. 05-06-2024)

Fælles kirkeværge: Er vi ikke interesserede i.

Fælles regnskabskontor: Er vi ikke interesserede i.

Fælles kontaktperson: Er vi interesserede i.

5. Kommende arrangementer

Sommermødet: Vi har frivillige til borddækning, lagkager er bestilt, Kasper indrykker annonce.

Høstgudstjenesten lægges d. 8. september.

6. Studietur

Merete laver en studietur med Grundtvig-tema til os. Vi satser på lørdag den 5. oktober.

7. Evt

- - -

Næste møde: onsdag den 28. august

*Referat: Kasper Høyer*